PRITARTA

Molėtų rajono savivaldybės

tarybos 2019 m. kovo d.

sprendimu Nr.B1-

**MOLĖTŲ RAJONO SAVIVALDYBĖS VIEŠOSIOS BIBLIOTEKOS 2018 M. VEIKLOS ATASKAITA**

Molėtų rajono savivaldybės viešosios bibliotekos 2016-2018 metų rodikliai:

|  |  |  |  |  |
| --- | --- | --- | --- | --- |
| Eil.  Nr. | Pavadinimas | 2016 m. | 2017 m. | 2018 m. |
| 1. | Darbuotojų skaičius | 49 | 49 | 48 |
| 2. | Biudžeto lėšos (tūkst. eurų) | 382,1 | 420,2 | 440,3 |
| 3. | Lėšos už teikiamas paslaugas (tūkst. eurų) | 1,9 | 1,8 | 1.6 |
| 4. | Projektinės ir rėmėjų lėšos (tūkst. eurų) | 14,5 | 16,4 | 22,5 |
| 5. | Renginių skaičius | 881 | 858 | 967 |
| 6. | Lankytojų skaičius (tūkst.) | 140,78 | 141,63 | 135,94 |

Bibliotekos tinkle – viešoji biblioteka ir 24 kaimo bibliotekos, iš kurių 6 sujungtos su kaimo mokyklų bibliotekomis. Darbuotojų skaičius – 48, etatų skaičius - 39,25. Kvalifikaciją kėlė 39 darbuotojai.

Biblioteka vykdė įvairias priemones bendruomenės kultūrinio ir literatūrinio akiračio plėtimui, organizavo bibliotekos paslaugų reklamą, didino bibliotekos ir bibliotekininko prestižą. Iš savivaldybės biudžeto bibliotekai skirta 440,3 tūkst. Eurų. Per 2018 metus rajono bibliotekose apsilankė 135941 lankytojas, suorganizuoti 967 informaciniai, kultūriniai, šviečiamojo pobūdžio žodiniai ir vaizdiniai renginiai. Šalia bibliotekos vykdomų tradicinių veiklų, skaitymo skatinimo iniciatyvų (Mažoji knygų mugė, Kazio Umbraso literatūrinės premijos konkursas, naujų knygų pristatymai, garsiniai skaitymai), gyventojams buvo siūlomos inovatyvios ir naujos veiklos. Projektas „Vidinis žmogaus pasaulis ir profesinė aplinka: mano terapija, kaip būdas darnai pasiekti“ įvairiomis veiklomis siekė skatinti neformalųjį suaugusiųjų švietimą, projektas „Molėtų rajono literatūriniai tiltai“ tęsė interaktyvaus Molėtų krašto literatūrinio žemėlapio populiarinimą, didinant kultūros ir informacijos prieinamumą nuo rajono centro nutolusių kaimo bendruomenių nariams, juos įtraukiant į kūrybinį procesą ir skatinant bendruomenių tarpusavio bendradarbiavimą, krašto literatūrinio paveldo suvokimą. Knygų koncertuose muzikantai pasakojo apie knygas, bendravo su knygos ir muzikos mylėtojais, neformalios jaunimo grupės iniciatyva „Sparnuotai ir nerimtai“ vaikai ir jaunimas susitiko ir bendravo su menininkais ir kūrėjais, „Auksinių protų“ kovose jėgas išbandė net 12 komandų, kuriose dalyvauja tiek jaunimas, tiek senjorai. Biblioteka su partneriais įgyvendino 8 projektus, gavo 22,5 tūkst. Eurų papildomą finansavimą.

Apie rajono bibliotekas spaudoje buvo išspausdinta 207 straipsniai (2017 m. – 169 straipsniai). Atnaujinta bibliotekos internetinė svetainė [www.moletai.rvb.lt](http://www.moletai.rvb.lt), sukurta nauja paskyra socialiniame tinkle Instagram, kuriose ir bibliotekos Facebook paskyroje toliau viešinamos bibliotekos paslaugos, renginiai. Siekiama, kad bibliotekos taptų Molėtų rajono bendruomenių socialine kultūrine erdve, susitikimų ir akiračio plėtros vieta.

Molėtų rajono savivaldybės viešosios bibliotekos direktorė Virginija Raišienė